stanford-oval/wikipedia huggingface dataset:
Ari Ahonen

| Ari Ahonen |
| --- | --- |

Henkilötiedot
Syntynyt: 6. helmikuuta 1981 (ikä 44) Jyväskylä, Suomi
Kansalaisuus:   Suomi
Jääkiekkoilija
Lempinimi:  Arska
Pelipaikka:  maalivahti
Hanska:  vasen
Pituus:  187 cm
Paino:  85 kg
Pelaajaura
Pääsarjaura:  1999–2018
Seurat:  HIFK (SML)   Albany River Rats (AHL)   New Jersey Devils (NHL)   Blues (SML)   Jokerit (SML)   Frölunda (Elitserien)   KalPa (SML)   Metallurg Magnitogorsk (KHL)   Barys Astana (KHL)   Admiral Vladivostok (KHL)   Ässät (SML)   Herning Blue Fox (Tanska)
NHL-varaus:  27. varaus, 1999 New Jersey Devils
Ari Pekka Ahonen (s. 6. helmikuuta 1981 Jyväskylä) on suomalainen entinen jääkiekkomaalivahti. Ahonen on kautta aikojen toinen suomalaismaalivahti, joka on varattu NHL:n varaustilaisuuden ensimmäisellä kierroksella. New Jersey Devils varasi Ahosen numerolla 27 vuoden 1999 varaustilaisuudessa.
Ura

Ahonen aloitti uransa Jyväskylässä ja 18-vuotiaana hän siirtyi HIFK:hon. Ahonen ehti pelata kolme kautta SM-liigassa, kunnes siirtyi Devilsin organisaatioon, jossa hän pelasi kaikkiaan viisi kautta Devilsin farmijoukkue Albany River Ratsissä saaden vain muutamia ottelukomennuksia NHL:n puolelle. Hän ei pystynyt syrjäyttämään Martin Brodeuria, jota pidettiin yhtenä maailman parhaista maalivahdeista, eikä onnistunut myöskään pääsemään tämän varamieheksi ohi Corey Schwabin tai Scott Clemmensenin. Ahonen sai silti osallistua Devilsin mestaruusjuhliin keväällä 2003 vaikkei häntä tilastoidakaan Stanley Cupin voittajaksi.
Kaudeksi 2006–2007 Ahonen palasi SM-liigaan Espoo Bluesin kokoonpanoon. Bluesissa Ahosesta kaavailtiin ykkösmaalivahtia, mutta Ahonen jäi loistavasti pelanneen Bernd Brücklerin varjoon. Bluesista Ahonen siirtyi kesken kauden Jokereihin ja piti heti ensimmäisessä ottelussa jokeripaidassa nollapelin torjuen 35 kertaa. Jokereissa Ahonen voitti SM-hopeaa. Kauden jälkeen Ahonen siirtyi kahdeksi kaudeksi Elitserien-seura Frölundaan. Ruotsista Ahonen siirtyi huhtikuussa 2009 kahden vuoden sopimuksella KalPaan. SM-liigakaudella 2009–2010 Ahonen pelasi eniten nollapelejä maalivahdeista (6 nollapeliä) yhdessä Juuso Riksmanin kanssa. Ahonen siirtyi kesken kauden 2011–2012 KalPasta KHL:ään, jossa hän pelasi marraskuusta 2011 kevääseen 2013 Metallurg Magnitogorskissa. Ahonen oli joukkueen ykkösvahti  Kaudella 2013–2014 Ahonen edusti KHL:ssä Barys Astanaa ja kaudella 2014–2015 Admiral Vladivostokia.
Kaudeksi 2015–2016 Ahonen palasi takaisin kotimaan sarjaan saaden 2-vuotisen sopimuksen Porin Ässistä. Ahonen pelasi kahden kauden aikana 39 ottelua Ässien maalinsuulla jääden etenkin jälkimmäisellä kaudella Andreas Bernardin varjoon. Sopimuksen umpeuduttua keväällä 2017 sen uusimisesta ei edes keskusteltu. Ahonen oli vailla seuraa lokakuun 2017 alkuun ennen kuin solmi yksivuotisen sopimuksen Tanskaan Herning Blue Foxin riveihin.
Saavutuksia

paras maalivahti alle 18-vuotiaiden MM-kisoissa
Nuorten alle 18-vuotiaiden MM-kulta (1999)
Nuorten alle 20-vuotiaiden MM-hopea (2001)
SM-hopea (2007)
KHL kuukauden maalivahti (12/2012)
Aiheesta muualla

Ari Ahonen Elite Prospects. Everysport Media Group AB. (englanniksi)
Ari Ahonen The Internet Hockey Databasessa (englanniksi)
| --- | --- |
Auktoriteettitunnisteet: Henkilöt :  Yle
Ari Santanen

| Ari Santanen |
| --- | --- |
 Ari Santanen vuonna 2013 Ässät-pelissä, jolloin toimi vielä Saimaan Pallon apuvalmentajana.
Henkilötiedot
Syntynyt: 5. huhtikuuta 1969 (ikä 55) Pori, Suomi
Kansalaisuus:   Suomi
Jääkiekkoilija
Pelipaikka:  laitahyökkääjä
Maila:  oikea
Pituus:  179 cm
Paino:  83 kg
Pelaajaura
Pääsarjaura:  1988–2000
Seurat:  Ässät SaiPa
NHL-varaus:  ei varattu
Valmennusura
Vuodet:  2004-2021
Seurat:  SaiPa, JYP
Ari Santanen (s. 5. huhtikuuta 1969 Pori) on entinen suomalainen jääkiekkoilija. Santanen pelasi SM-liigaa yhteensä seitsemänä kautena Ässissä ja SaiPassa. Santanen toimi SaiPan kapteenina kolmena kautena. Hän pelasi urallaan SM-liigan runkosarjassa 280 ottelua tehoin 73+74=147. Santanen joutui lopettamaan pelaajauransa kauteen 1999–2000 polvivamman vuoksi.
Santanen toimi SaiPan edustusjoukkueen apuvalmentajana vuosina 2004–2006 ja 2007–2016. Santanen työskenteli kyseisinä vuosina Heikki Mälkiän, Ari-Pekka Selinin sekä Pekka Tirkkosen apuvalmentajana. Santanen nimitettiin SaiPan päävalmentajaksi kaudesta 2016–2017 alkaen Tirkkosen siirryttyä valmentamaan sveitsiläistä EHC Klotenia. SaiPa jäi kaudella 2016–2017 Liigan runkosarjan viimeiseksi, mikä johti siihen, että Santanen erotettiin tehtävistään kauden päätyttyä. SaiPa vapautti Santasen päävalmentajan tehtävistä vedoten siihen, että SaiPa jäi merkittävästi urheilullisista tavoitteistaan.
Anssi Lammila

Anssi Lammila (s. 18. heinäkuuta 1984) on suomalainen uransa lopettanut pesäpalloilija, joka edusti kaudesta 2008 lähtien Kouvolan Pallonlyöjiä.
Lammilan ensimmäinen pääsarjakausi oli kausi 2001, jolloin hän pelasi Loimaan riveissä. Samalla kaudella hän käväisi koeajalla myös Mynämäellä. Hän edusti Loimaata myös seuraavana kahtena kautena. Kaksi seuraavaa kautta hän pelasi Alajärvellä ennen kuin liittyi Hyvinkään Tahkon joukkueeseen, jonka riveissä hän voitti mestaruuden kaudella 2007. Seuraavaksi kaudeksi hän siirtyi KPL:ään ja pelasi siellä kauden 2020 loppuun. Kauden 2020 päättymisen jälkeen Lammila ilmoitti lopettavansa pelaajauransa.
Lammila on pelannut yhteensä 383 Superpesis-ottelua ja on ollut Itä–Länsi-ottelussa mukana seitsemän kertaa.
Lammila on tällä hetkellä Kouvolassa Urheilupuiston koulussa kemian, fysiikan ja matematiikan opettajana.lähde?
Saavutukset > Pelaajana

1 SM-kulta: 2007
4 SM-hopeaa: 2009, 2010, 2018, 2020
1 SM-pronssi: 2019
7 Itä-Länsi-ottelua: 2006, 2007, 2013–2016, 2018
Anne-Marie Snellman

Anne-Marie Snellman kotonaan toukokuussa 1954.
Anne-Marie Snellman (o.s. Frostell; 23. huhtikuuta 1897 Helsinki – 17. marraskuuta 1976 Karjaa) oli suomalainen toimittaja ja kirjeenvaihtaja, joka tuli tunnetuksi 1950-luvulla seurustelustaan pääministeri ja myöhemmin presidentti Urho Kekkosen kanssa.
Snellman oli valmistunut ekonomiksi Svenska Handelshögskolanin diplomikirjeenvaihtajalinjalta vuonna 1917 ja filosofian maisteriksi Helsingin yliopistosta 1930-luvun puolivälissä. Hän oli ensin naimisissa Björn Damsténin kanssa ja heille syntyi yksi lapsi, mutta tämä liitto päättyi eroon. Oleskeltuaan parin vuoden ajan Italiassa hän meni naimisiin Suomen Rooman lähetystön sotilasasiamiehenä 1930-luvulla toimineen eversti Gustaf Snellmanin kanssa, joka kuoli syyskuussa 1944 Kannaksen taisteluissa saamiinsa haavoihin. Ann-Marie Snellman avusti 1930-luvulla Italian Helsingin-lähetystöä lehdistökatsauksilla ja toimitti sodan aikana vuoteen 1943 jatkuneita Italiaan suunnattuja radion uutislähetyksiä. Hän toimi 1940-luvun lopulla ja 1950-luvulla amerikkalaisen uutistoimiston Associated Pressin (AP) kirjeenvaihtajana Helsingissä.
Kekkonen ja Snellman tutustuivat vuonna 1948. Heidän suhteensa tuli julkisuuteen, kun Helsingin Sanomat kertoi 29. joulukuuta 1950 Snellmanin kuuluneen kahdeksi viikoksi Italiaan matkustaneen pääministeri Kekkosen matkaseurueeseen. Snellman puhui suomen ja ruotsin lisäksi italiaa, venäjää, englantia ja ranskaa, ja hän toimi lehden mukaan Kekkosen tulkkina. Kekkosen suhdetta alettiin nyt käsitellä muidenkin lehtien juorupalstoilla, ja tapaus johti myös Helsingin Sanomien omistajan Eljas Erkon ja Kekkosen välien rikkoontumiseen, sillä Kekkonen uskoi Erkon olleen itse laatimassa tätä uutista.
Kekkosen ja Snellmanin seurustelu jatkui aina 1960-luvun alkuun, siihen saakka kunnes Kekkonen 1963 Jugoslavian-matkansa aikana tutustui Suomen silloisen Moskovan-suurlähettilään Jaakko Hallaman puolisoon Anita Hallamaan.
Presidentti Kekkonen myönsi Snellmanille Suomen Leijonan komentajamerkin vuonna 1974.
Anne Parnila

Anne Parnila (s. 24. heinäkuuta 1967) on suomalainen jalkapallovalmentaja ja entinen jalkapalloilija.
Keskikentällä pelanneen Parnilan ura SM-sarjassa alkoi Puotinkylän Valtista 1984. Hän pelasi seurassa kolme kautta, jonka jälkeen hän siirtyi Herttoniemen Tovereihin. Parnila voitti HerTossa vuosina 1987–1989 pelatessaan Suomen cupin kolmesti. Kaudeksi 1990 Parnila siirtyi Helsingin Jalkapalloklubiin. Hän pelasi HJK:ssa neljä kautta ja voitti Suomen-mestaruuden 1991 ja 1992 sekä cupin kolmesti vuosina 1991–1993. HJK:sta Parnila lähti Malmin Palloseuraan, jossa hän voitti mestaruuden 1994. Kolmen MPS-kauden jälkeen Parnila pelasi SM-sarjassa vielä Tikkurilan Palloseurassa, Sibbo-Vargarnassa ja Puistolan Urheilijoissa. Hän kävi myös Yhdysvalloissa Franklin Pierce Collegen joukkueessa pelaamassa yliopistosarjaa 1996 ja 1997.
Maajoukkueessa Anne Parnila pelasi vuosina 1988–1998 yhteensä 39 maaottelua, joissa hän teki neljä maalia.
Pelaajauran jälkeen Parnila ryhtyi valmentajaksi. Hän aloitti SM-sarjan AC Vantaan apuvalmentajana kaudella 2000. Sen jälkeen hän on valmentanut muun muassa Puistolan Urheilijoita, Malmin Palloseuraa, FC Honkaa ja Helsingin Jalkapalloklubia. Parnila voitti valmentajana sekä mestaruuden että cupin Malmin Palloseurassa kaudella 2003. Parnila on seurajoukkueiden ohella toiminut myös tyttöjen maajoukkueiden valmennusryhmissä. Kauden 2008 jälkeen hän on keskittynyt pelkästään maajoukkuevalmennukseen, missä hänen vastuullaan ovat alle 19-, 18- ja 17-vuotiaiden maajoukkueet.
Joulukuussa 2009 Parnila allekirjoitti vuoden sopimuksen Yhdysvaltain Women’s Professional Soccerin mestarijoukkueen Sky Bluen kanssa. Hän liittyi Pauliina Miettisen johtamaan valmennusryhmään vuoden alusta. Heinäkuussa 2010 Parnila ja Miettinen vapautettiin tehtävistään.
Marraskuusta 2011 lähtien Anne Parnila on toiminut Helsinkiläisen FC Viikinkien tyttöjen 98- ja 99- ikäluokkien vastuuvalmentajana  Hän toimii edelleen joukkueen valmentajana myös kaudella 2014. Kaudella 2015 hän valmentaa HJK TBSM joukkuetta. HJK TBSM joukkueen johtohahmona toimii Nelli Pentti.
Luettelo pikkuplaneetoista: 371001–372000

Tämä on luettelo Aurinkokunnan numeroiduista pikkuplaneetoista numerojärjestyksessä alkaen
371001:stä ja päättyen 372000:een.
Kokonaisen luettelon löytää katsomalla Luettelo pikkuplaneetoista.
Abdou Jammeh

Abdou Jammeh (s. 13. helmikuuta 1986) on gambialainen jalkapallopuolustaja, joka edustaa Veikkausliigassa pelaavaa Rovaniemen Palloseuraa. Hän pelaa myös Gambian jalkapallomaajoukkueessa.
Peliuran seurat

ES Zarzis (2005–2007)
FK Tekstilštšik-Telekom Ivanovo (2007)
FK Torpedo Moskova (2008)
Lierse SK (2009–2010)
Doxa Katokopia FC (2010–2011)
Kazma SC (2011–2012)
Steve Biko FC (2012–2015)
RoPS (2015–)
Andrej Sekera

| Andrej Sekera |
| --- | --- |

Henkilötiedot
Syntynyt: 8. kesäkuuta 1986 (ikä 38) Bojnice, Tšekkoslovakia
Kansalaisuus:   Slovakia
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  91 kg
Seura
Seura:  Dallas Stars
Sarja:  NHL
Pelinumero:  4
Pelaajaura
Pääsarjaura:  2006–
Aik. seurat:  Buffalo Sabres  HC Slovan Bratislava  Carolina Hurricanes  Los Angeles Kings   Edmonton Oilers
NHL-varaus:  71. varaus, 2004 Buffalo Sabres
| Mitalit> Maa:   Slovakia.Miesten jääkiekko.MM-kilpailut  | Mitalit> Maa:   Slovakia.Miesten jääkiekko.MM-kilpailut  | Mitalit> Maa:   Slovakia.Miesten jääkiekko.MM-kilpailut  | Maa:   Slovakia> Miesten jääkiekko. |
| --- | --- | --- | --- |
|  Hopeaa | Suomi 2012 |  |  |
Andrej Sekera (s. 8. kesäkuuta 1986 Bojnice, Tšekkoslovakia) on slovakialainen jääkiekkopuolustaja, joka edustaa NHL:ssä pelaavaa Dallas Starsia. Sekera on Buffalo Sabresin vuoden 2004 varaustilaisuuden 71. varaus.
Pelattuaan yhden kauden Slovakian pääsarjassa HK Dukla Trenčínin joukkueessa Sekera lähti Pohjois-Amerikkaan. Hän pelasi kaksi kautta Owen Sound Attackin joukkueessa OHL:ssä.
14. kesäkuuta 2006 Sekera teki kolmen vuoden sopimuksen Sabresin kanssa.
Sekera teki ensimmäisen NHL-maalinsa 28. marraskuuta 2007 ottelussa St. Louis Bluesia vastaan.
Lokakuussa 2020 Sekera teki kahden vuoden ja yhteensä kolmen miljoonan dollarin arvoisen jatkosopimuksen Starsin kanssa.
Anssi Sinnemäki

Anssi Sinnemäki (s. 18. syyskuuta 1947 Helsinki) on suomalainen kirjailija, kirjankustantaja, toimittaja ja kustannustoimittaja.
Elämä

Sinnemäki on koulutukseltaan filosofian maisteri. Hänet muistetaan erityisesti vasemmistolaisen Kulttuurivihkot-lehden päätoimittajana toimimisesta vuosina 1980–1982 ja 1984–1987.
Sinnemäki oli 1970-luvulla Tiedonantajan toimittaja ja taistolaisen kulttuuriliikkeen (ks. Kulttuurityöntekijäin liitto) aktivisti, mutta hän luopui poliittisesta toiminnasta 1980-luvun alkupuolella. Hänellä on pienkustantamo Tamara Press.
Perhe

Anssi Sinnemäki on vihreiden kansanedustaja Anni Sinnemäen isä. Anssi Sinnemäen isä taas oli lapualainen rovasti Jussi Sinnemäki, joka osallistui Lapuan liikkeeseen ja IKL:n toimintaan ja niistä erkaannuttuaan siirtyi kokoomukseen.
Teoksia

Kapina rippituolissa ja muita kirjallisuusesseitä.  Tamara Press, 1989.  ISBN 951-8994-00-5
Pyhät paikat ja muita kirjoituksia.  (Kirjoitukset julkaistu 1968–2007)  Tamara Press, 2007.  ISBN 978-951-8994-07-0
Vastakirja. Eli miten lapset syövät vallankumouksensa.  (Päiväkirjaa, muistelmaa, arvostelmia ja pakinaa)  Kustannusosakeyhtiö Paasilinna, 2011.  ISBN 978-952-5856-21-7
Sota Kentästä ja kasarmista.  Kustannusosakeyhtiö Paasilinna, 2014.  ISBN 978-952-2990-35-8
Trifonovin syndrooma ja muita kirjallisuusesseitä.  Tamara Press, 2017.  ISBN 978-951-8994-09-4
Toimittaneet Anssi Sinnemäki & Laura Nevanlinna; vastaava kustannustoimittaja Anssi Sinnemäki: Suomen kulttuurihistoria 5: Viisisataa pienoiselämäkertaa.  Tammi, 2004.  ISBN 951-31-1846-0
Aiheesta muualla

Matti Mieskonen: Haanpään rehabilitointi jatkuu. Arvostelu teoksesta Sinnemäki, Anssi: Sota kentästä ja kasarmista. Paasilinna, 2014 (Aricolan arvostelut 26.11.2014)
http://www.hs.fi/arviot/Kirja/a1416460539573
http://ojs.tsv.fi/index.php/tt/article/viewFile/51189/15635
| --- | --- |
Auktoriteettitunnisteet: Henkilöt :  Yle
Ángelos Anastasiádis

| 0 | 1 | 2 |
| --- | --- | --- |

Henkilötiedot
Syntymäaika: 3. lokakuuta 1953 (ikä 71)
Syntymäpaikka: Thessaloniki, Kreikka
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1973–1981 1981–1986 1987 1987 |  PAOK FC  Panathinaikos FC  Korinthos FC  Diagoras GS |   |
Maajoukkue
|   |  Kreikan maajoukkue | 12(1) |
Valmennusura
1995 1996–1997 1997–1998 1998–1999 2000 2000–2001 2001–2002 2002–2004 2004–2011 2011–2012 2012–2013 2014 2014–2015 2016 2018–2019:  Kavala FC  Edessaikos  PAOK FC  PAOK FC  Iraklis FC  Panathinaikos FC  Iraklis FC  PAOK FC  Kypros  PAS Giannina  Platanias FC  Platanias FC  PAOK FC  Larissa FC  Kreikka
 Seurajoukkueuran tilastot kattavat vain kansalliset sarjat.
Ángelos Anastasiádis (kreik. Άγγελος Αναστασιάδης, s. 3. lokakuuta 1953) on kreikkalainen jalkapallovalmentaja ja entinen keskikenttäpelaaja.
Ura

Anastasiádis aloitti peliuransa PAOK Thessalonikissa 1973. Hän edusti seuraa kaikkiaan kahdeksan kauden ajan, kunnes 1981 siirtyi Panathinaikosin paitaan. Hän lopetti uransa Diagorasissa 1987.
Valmennusurallaan Anastasiádis on valmentanut pienten kreikkalaisseurojen lisäksi PAOKia ja Iraklista useaan otteeseen. Hän on toiminut myös Panathinaikoksen päävalmentajana kesäkuusta 2000 helmikuuhun 2001. Hänen suurin saavutuksensa valmennusuralla on Kreikan Cupin voitto kaudella 2002–2003, kun PAOK kukisti finaalissa Aris Salonikin 1–0.
Joulukuussa 2004 Anastasiádis siirtyi Kyproksen maajoukkueen peräsimeen. Hänen johdollaan Kypros jäi karsintalohkonsa viidenneksi MM2006-karsinnoissa. Anastasiádis sai kuitenkin jatkaa piskuisen jalkapallomaajoukkueen peräsimessä. EM2008-karsinnoissa Kypros jäi jälleen karsintalohkonsa toiseksi viimeiseksi, mutta pelasi muutamia hyviä otteluita, muun muassa 1–1 tasapelin Saksaa vastaan ja komean 5–2 kotivoiton Irlantia vastaan. Joulukuussa 2007 hän teki jatkosopimuksen Kyproksen jalkapalloliiton kanssa. Huhtikuussa 2011 Anastasiádis sai potkut Kyproksen maajoukkueen peräsimestä, kun joukkue oli kerännyt vain kaksi pistettä neljästä EM2012-karsintaottelusta.
Joulukuun alussa 2011 Anastasiádis palasi valmentamaan kotimaahansa Superliigassa pelaavaa PAS Gianninaa. Anastasiádiksen johdolla Giannina sijoittui Kreikan liigassa kahdeksanneksi. Hän jätti joukkueen kauden jälleen. Marraskuussa 2012 hänestä tuli Plataniasin päävalmentaja. Seura sijoittui hänen johdollaan liigassa yhdeksänneksi. Kauden jälkeen hän jätti paikkansa. Helmikuussa 2014 Anastasiádis palasi putoamiskamppailuun vajonneen Plataniasin päävalmentajaksi. Anastasiádiksen johdolla seura raapi kasaan tarvittavat pisteet ja säilytti sarjapaikkansa lopulta maalieron turvin. Kauden jälkeen hänestä tuli neljännen kerran PAOK Thessalonikin päävalmentaja. Hän sai potkut seurasta maaliskuussa 2015 "huonojen tulosten" vuoksi, vaikka seura oli liigassa kolmantena.
Kesäkuussa 2016 Anastasiádisista tuli Larissa FC:n päävalmentaja. Vaihtelevan alkukauden menestyksen jälkeen seurajohto erotti Anastasiádiksen ja koko valmennustiimin marraskuun alussa 2016.
Lokakuussa 2018 Anastasiádis valittiin Kreikan maajoukkueen päävalmentajaksi  Kreikan menestys Anastasiádisin alaisuudessa jäi varsin vaisuksi. Heikot tulokset EM2020-karsinnoissa kasvattivat päävalmentajaan kohdistuvaa kritiikkiä. Tappiot Italialle ja Armenialle sekä Anastasiádisin riitautuminen kapteeni Sokrátis Papastathópoulosin kanssa vaikeuttivat hänen asemaansa päävalmentajana. Kreikan jalkapalloliitto vapautti hänet tehtävistään heinäkuussa 2019.
Ben Foster
Muuta

Entinen Watfordin manageri Adrian Boothroyd sanoi aikanaan Fosterista: "Hän on parempi kuin Manchester Unitedin nykyinen maalivahti Edwin van der Sar ja hänestä tulee maailman paras maalivahti". Unitedin entinen manageri Sir Alex Ferguson taas sanoi Fosterin olevan Englannin paras nuori maalivahti.
Aiheesta muualla

Fosterin profiili soccerbase.comissa (Arkistoitu – Internet Archive)
Paul Robinsonin vapaapotku yllättää Fosterin
Englannin joukkue – Jalkapallon MM-kilpailut 2014
1 Hart |
2 Johnson |
3 Baines |
4 Gerrard |
5 Cahill |
6 Jagielka |
7 Wilshere |
8 Lampard |
9 Sturridge |
10 Rooney |
11 Welbeck |
12 Smalling |
13 Foster |
14 Henderson |
15 Oxlade-Chamberlain |
16 Jones |
17 Milner |
18 Lambert |
19 Sterling |
20 Lallana |
21 Barkley |
22 Forster |
23 Shaw |
Valmentaja Hodgson
| --- | --- |
Auktoriteettitunnisteet: Henkilöt :  Yle
Annika Billstam

| Mitalit | Mitalit | Mitalit |  |
| --- | --- | --- | --- |
|  Annika Billstam Kiovan MM-kilpailuissa 2007. |  Annika Billstam Kiovan MM-kilpailuissa 2007. |  Annika Billstam Kiovan MM-kilpailuissa 2007. |  |
Maa:   Ruotsi
Naisten suunnistus
| MM-kilpailut  | MM-kilpailut  | MM-kilpailut  |  |
|  Kultaa | Savoie 2011 | pitkä matka |  |
|  Kultaa | Trentino 2014 | keskimatka |  |
|  Kultaa | Inverness 2015 | keskimatka |  |
|  Hopeaa | Kiova 2007 | viesti |  |
|  Hopeaa | Lausanne 2012 | viesti |  |
|  Hopeaa | Sotkamo 2013 | sprintti |  |
|  Pronssia | Olomouc 2008 | pitkä matka |  |
|  Pronssia | Olomouc 2008 | viesti |  |
|  Pronssia | Trondheim 2010 | viesti |  |
|  Pronssia | Savoie 2011 | viesti |  |
|  Pronssia | Lausanne 2012 | sprintti |  |
|  Pronssia | Lausanne 2012 | pitkä matka |  |
|  Pronssia | Trentino 2014 | viesti |  |
|  Pronssia | Inverness 2015 | viesti |  |
| EM-kilpailut  | EM-kilpailut  | EM-kilpailut  |  |
|  Pronssia | Falun 2012 | viesti |  |
Annika Billstam (s. 8. maaliskuuta 1976) on ruotsalainen suunnistuksen maailmanmestari. Seuratasolla hän edustaa IFK Lidingöä. Aikaisemmin hän on edustanut OK Linneä ja Järfälla OK:ta.
Ensimmäisissä MM-kilpailuissaan Kiovassa 2007 Billstam saavutti viestihopeaa joukkuetovereinaan Emma Engstrand ja Helena Jansson. Keskimatkalla hän sijoittui 30:nneksi. Seuraavana vuonna Olomoucin MM-kilpailuissa hän sai pitkällä matkalla ja viestissä pronssia. Viestijoukkueessa hänen kanssaan juoksivat Sofie Johansson ja Helena Jansson. Miskolcin MM-kilpailuissa 2009 Billstam kilpaili vain pitkällä matkalla ja sijoittui 11:nneksi. Trondheimin MM-kilpailuissa 2010 hän sijoittui viidenneksi keskimatkalla ja 11:nneksi pitkällä matkalla sekä saavutti viestissä pronssia. Savoien MM-kilpailuissa 2011 hän voitti kultaa pitkällä matkalla lähes 4,5 minuutin erolla tšekki Dana Brožkováan. Lisäksi Billstam sai pronssia viestissä ja sijoittui yhdeksänneksi keskimatkalla. Lausannen MM-kilpailuissa 2012 hän saavutti hopeaa viestissä sekä pronssia sprintissä ja pitkällä matkalla ja sijoittui keskimatkalla kuudenneksi. Sotkamon MM-kilpailuissa 2013 hän saavutti avausmatkalla sprintissä hopeaa sekä sijoittui keskimatkalla kuudenneksi ja viestissä neljänneksi. Trentinon MM-kilpailuissa Billstam voitti keskimatkan maailmanmestaruuden  ja saavutti pronssia Ruotsin viestijoukkueessa.
Suunnistuksen EM-kilpailuissa Billstam saavutti viestipronssia Falunissa 2012. Maailmancupissa hän sijoittui neljänneksi vuosina 2008 ja 2011.
Annika Billstamin avopuoliso on ranskalainen, suunnistuksen moninkertainen maailmanmestari Thierry Gueorgiou.
Bob Nystrom

| Bob Nystrom |
| --- | --- |
 Bob Nystrom vuonna 1973
Henkilötiedot
Syntynyt: 12. lokakuuta 1952 (ikä 72) Tukholma, Ruotsi
Kansalaisuus:   Kanada  Ruotsi
Jääkiekkoilija
Lempinimi:  Bobby
Pelipaikka:  oikea laitahyökkääjä
Maila:  right
Pituus:  185 cm
Paino:  91 kg
Pelaajaura
Pääsarjaura:  1972–1986
Seurat:  New York Islanders (NHL) New Haven Nighthawks (AHL)
NHL-varaus:  33. varaus, 1972 New York Islanders
Bob ”Bobby” Nystrom (alk. Robert Thore Nyström; s. 10. lokakuuta 1952 Tukholma) on ruotsalais-kanadalainen entinen jääkiekkoilija, joka pelasi NHL-seura New York Islandersissa vuosina 1972–1986.
Nyströmin ollessa nelivuotias hänen perheensä muutti Ruotsista Kanadaan. Hän pelasi juniorina Kamloops Rocketsin joukkueessa ja siirtyi New York Islandersiin syksyllä 1972.
Bob Nystrom pelasi 900 NHL-ottelua New York Islandersissa ja voitti joukkueensa mukana neljä Stanley Cup -finaalia. Hänen uransa huippu oli voittomaalin tekeminen kuudennessa loppuottelussa jatkoajalla keväällä 1980. Pisteiden valossa Nystromin paras kausi oli 1977–1978, jolloin hän keräsi 30 maalia ja 29 syöttöä 80 ottelussa.
Anders Södergren

| Mitalit | Mitalit | Mitalit |  |
| --- | --- | --- | --- |
|  Anders Södergren 2006  |  Anders Södergren 2006  |  Anders Södergren 2006  |  |
Maa:   Ruotsi
Miesten maastohiihto
|  Olympialaiset  |  Olympialaiset  |  Olympialaiset  |  |
|  Kultaa | Vancouver 2010 | 4×10 km |  |
|  Pronssia | Torino 2006 | 4x10 km |  |
| MM-kilpailut  | MM-kilpailut  | MM-kilpailut  |  |
|  Hopeaa | Val di Fiemme 2003 | 50 km |  |
|  Hopeaa | Liberec 2009 | yhdistelmäkilpailu |  |
|  Hopeaa | Oslo 2011 | 4×10 km |  |
|  Pronssia | Val di Fiemme 2003 | 4×10 km |  |
|  Pronssia | Sapporo 2007 | 4×10 km |  |
Anders Södergren (s. 17. toukokuuta 1977 Söderhamn) on ruotsalainen maastohiihtäjä, moninkertainen arvokisamitalisti.
Södergren saavutti Val di Fiemmen MM-kisoissa 2003 hopeaa 50 kilometrin vapaan hiihtotavan kilpailussa tasan 15 sekuntia Martin Koukalille hävinneenä. Hän hiihti lisäksi avausosuuden Ruotsin viestijoukkueessa, joka saavutti pronssia Norjan ja Saksan jälkeen. Torinon olympialaisissa 2006 hän hiihti toisen osuuden Ruotsin ollessa jälleen viestikilpailussa kolmas – kirkkaammat mitalit menivät Italialle ja Saksalle. Sapporon MM-kisoissa 2007 hän hiihti ankkuriosuuden Ruotsin saavuttaessa taas viestipronssia. Liberecissä 2009 Södergren saavutti yhdistelmäkilpailussa hopeaa. Vancouverin olympialaisissa 2010 Södergren hiihti kolmannen osuuden Ruotsin kultaa voittaneessa viestijoukkueessa. Oslon MM-kilpailuissa 2011 hän hiihti niin ikään kolmannen osuuden Ruotsin hopeajoukkueessa.
Maailmancupissa Södergren on voittanut kaksi kertaa 50 kilometrin vapaan hiihtotavan kilpailun Holmenkollenilla: 11. maaliskuuta 2006 ja 8. maaliskuuta 2008. Lisäksi hän voitti 10 kilometrin perinteisen hiihtotavan kilpailun Valdidentrossa helmikuussa 2009. Hän on sijoittunut maailmancupin osakilpailuissa neljä kertaa toiseksi ja seitsemän kertaa kolmanneksi (14.2.2009 mennessä). Maaliskuussa 2003 hän hiihti kolmannen osuuden Ruotsin voittaessa viestikilpailun Falunissa.
Södergren lähti syksyllä 2008 kovin odotuksin kauteen, mutta ennen maailmancupin avauskisaa hänen kiveksessään havaittiin kasvain. Södergrenin kausi oli vaarassa peruuntua kokonaan, mutta kives poistettiin ja hän pääsi takaisin ladulle..